|  |  |  |
| --- | --- | --- |
| **IZVJEŠĆE O PROVEDENOM SAVJETOVANJU**  **SA ZAINTERESIRANOM JAVNOŠĆU** | | |
| Naslov dokumenta | Nacrt Odluke o prodaji zemljišta u Poslovnim zonama „Dravska“ i „Radnička“ | |
| Stvaratelj dokumenta, tijelo koje provodi savjetovanje | Grad Koprivnica  Upravni odjel za financije, poticanje poduzetništva i komunalno gospodarstvo | |
| Cilj i glavne teme savjetovanja | Predloženom Odlukom o prodaji zemljišta u Poslovnim zonama „Dravska“ i „Radnička“ prodaju se zemljišta u Poslovnim zonama „Dravska“ i „Radnička“ u svrhu realizacije investicijskih projekata investitora – poduzetnika. Predmet prodaje su zemljišta navedena u članku 3. i 4. predložene odluke s tim da zainteresirani poduzetnik zemljišta kupuje radi formiranja građevinske parcele, oblika i veličine prema potrebi. Planirani prihod od prodaje zemljišta iskazat će se u Proračunu Grada Koprivnice za svaku proračunsku godinu. Zemljišta u Poslovnim zonama „Dravska,“ i „Radnička“ prodaju se za izgradnju građevina radi obavljanja djelatnosti industrijsko proizvodnih sadržaja, obrtničko proizvodnog sadržaja, uslužno servisnog sadržaja, skladišno distribucijskog sadržaja, izložbenog i trgovačkog sadržaja. Zemljišta u Poslovnoj zoni „Dravska,“se prodaju po početnoj cijeni od 130,00 kuna po m2 zemljišta a zemljišta u Poslovnoj zoni „Radnička“ po početnoj cijeni od 200,00 kuna po m2 zemljišta. U slučaju prodaje zemljišta sa izgrađenim građevinama početna cijena utvrđuje se temeljem procjembenog elaborata izrađenog od ovlaštenog procjenitelja. Početna cijena za zemljišta nije utvrđena procjembenim elaboratom ovlaštenog procjenitelja, već je niža od tržišne iz razloga poticanja razvoja poduzetništva na području Grada Koprivnice. Osim toga rokovi plaćanja su poticajni za investitore te dozvoljavaju mogućnost odabira obroče isplate ako što je to propisano člankom 15. Odluke o prodaji i kupnji nekretnina u poslovnim zonama Grada Koprivnice („Glasnik Grada Koprivnice“ broj 4/16.) Navedeni članak omogućuje isplatu kupoprodajne cijene i to:  1. u roku 30 dana po potpisu kupoprodajnog ugovora ili u roku od 90 dana po potpisu kupoprodajnog ugovora, ako se cijena isplaćuje kreditom banke, ili  2. u 16 tromjesečnih obroka kada se kupoprodajna cijena i obroci obračunavaju u EUR-ima po srednjem tečaju HNB.  U slučaju da kupac kupoprodajnu cijenu isplaćuje u skladu s točkom 1. stavka 1. ovog članka kupoprodajna cijena se umanjuje za 15 % . Način i postupak prodaje utvrđen je Odlukom o prodaji i kupnji nekretnina u poslovnim zonama Grada Koprivnice („Glasnik Grada Koprivnice“ broj 4/16.). Predlaže se stupanje na snagu ove odluke 01. 01. 2017. godine iz razloga što se do tada primjenjuje Odluka o otuđenju zemljišta u Poslovnim zonama „Dravska“ i „Radnička“ u 2016. godini. Stupanjem na snagu ove Odluke Gradonačelnik će raspisati novi javni natječaj za prodaju zemljišta iz članka 3. i 4. Ove Odluke a prema odredbama članka 8. Odluke o prodaji i kupnji nekretnina u poslovnim zonama Grada Koprivnice („Glasnik Grada Koprivnice“ broj 4/16.). | |
| Mjesec stvaranja dokumenta | Studeni 2016. godine | |
| Je li nacrt bio objavljen na internetskim stranicama ili na drugi odgovarajući način?  Ako jest, kada je nacrt objavljen, na kojoj internetskoj stranici i koliko vremena je ostavljeno za savjetovanje?  Ako nije, zašto? | Nacrt Odluke objavljen je na internetskoj stranici Grada Koprivnice www.koprivnica.hr  Javno savjetovanje trajalo je petnaest dana te je bilo otvoreno od 08. studenog do 22. studenog 2016. godine. | |
| Koji su predstavnici zainteresirane javnosti dostavili svoja očitovanja odnosno primjedbe? | Tijekom internetske javne rasprave nije pristiglo nijedno očitovanje odnosno primjedba predstavnika zainteresirane javnosti. | |
| Troškovi provedenog savjetovanja | Provedba internetskog savjetovanja nije iskazivala dodatne financijske troškove. | |
| Tko je i kada izradio izvješće o provedenom savjetovanju? | Ime i prezime:  Marija Potroško Kovačić | Datum:  23. studenoga 2016. |